Cláudio José Gonçalves Ponce de Leão

**Cláudio José Gonçalves Ponce de Leão** (1841–1924) var en brasiliansk ordensgeistlig og katolsk erkebiskop av Porto Alegre.
## Liv og virke
### Bakgrunn
Ifølge memoarene til monsignor Nicolau Marx, en prest i erkebispedømmet Porto Alegre som ble ordinert av Dom Cláudio Ponce de Leão den 30. november 1905, dro Cláudio José Gonçalves Ponce de Leão som ung mann for å studere jus i Frankrike, ved Sorbonne. Mens han var i Paris, hørte han om pater Jean Vianneys berømmelse. Han bestemte seg også for å skrifte for den franske presten, som allerede var kjent for sin hellighet. Etter skriftemålet overrasket *curé d'Ars* - som han også er kjent som -  ham med en uventet spådom: *«*Du vil returnere til Brasil og bli ordinert til prest og biskop.*»* Og alt skjedde.
### Prest
Cláudio José Gonçalves Ponce de Leão sluttet seg til lazaristene. Det skjedde mens han studerte i Paris. Han ble ordinert til diakon den 22. desember 1866, og mottok prestedømmets sakrament den 15. juni 1867. Gonçalves Ponce de Leão underviste deretter ved seminaret i Ceará og fra 1875 ved São José-seminaret i Rio de Janeiro.

### Biskop av Goiás
Den 5. mars 1881 presenterte keiser Pedro II av Brasil ham som biskop av Goiás. Etter av pave Leo XIII den 13. mai 1881 gav sin bekreftende utnevnelse, ble han innviet til biskop den 24. juli samme år av internuntius til Brasil, erkebiskop Angelo Di Pietro; medkonsekratorene var biskopen av São Sebastião do Rio de Janeiro, Pedro Maria de Lacerda, og biskopen av Mariana, Antônio Maria Corrêa de Sá e Benevides.

### Biskop av São Pedro do Rio Grande do Sul
Den 26. juni 1890 utnevnte Leo XIII ham til biskop av São Pedro do Rio Grande do Sul (fra 1910 bispedømmet Porto Alegre). 

I 1906 overlevde han passasjerdampskipet «SS Sirio»s skipbrudd  utenfor den spanske middelhavskysten på ruten Genova–Buenos Aires. 

Hans bispetid var i São Pedro preget av proklamasjonen av republikken kort før (1889) og av føderalistrevolusjonen (1893-1895), da han fordømte de grusomhetene som ble begått; denne revolusjonen utspant seg i hovedsak i det sørlige Brasil, der hans bispedømme lå.

### Erkebiskop av Porto Alegre
Cláudio José Gonçalves Ponce de Leão ble den første erkebiskopen av Porto Alegre den 15. august 1910, etter opphøyelsen av bispedømmet São Pedro do Rio Grande do Sul til et erkebispedømme - under nytt navn: Porto Alegre. 

Den 9. januar 1912 aksepterte pave Pius X den da 70 år gamle erkebiskop Gonçalves Ponce de Leãos avgang og utnevnte ham til titulærerkebiskop av *Anazarbus*. I Porto Alegre ble har etterfulgt av tyskfødte João Batista Becker, som kom til Brasil som åtteåring med sine foreldre. 

Han døde den 26. mai 1924, 83 år gammel, i byen Rio de Janeiro, hvor han bodde i et hus som tilhørte den vincentinske kongregasjonen. Hans levninger ble overført til Porto Alegre den 28. mai 1934, og er gravlagt i katedralen - de senere erkebiskopenes levninger endte opp i nærheten.

## Episkopalgenealogi
Hans episkopalgenealogi er:
* Kardinal Scipione Rebiba  (1504–1577) 
* Kardinal Giulio Antonio Santorio  (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale  (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1797–1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Kardinal Angelo Di Pietro (1828–1914) *1866
* Erkebiskop *Cláudio José Gonçalves Ponce de Leão* C.M. (1841–1924) *1881

## Referanser